Diari Oficial de la Generalitat Valenciana


Sumari del DOGV 2849, del 16-10-1996 (1996/839570)

ORDRE d'1 d'octubre de 1996, de la Conselleria d'Economia i Hisenda, per la qual es regulen les operacions de tancament de l'exercici de 1996, en relació amb la comptabilitat de la Generalitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2849

Data del DOGV
:   16-10-1996

Secció del DOGV
:   ALTRES DISPOSICIONS

Número del document
:   1996/839570


Data del document
:   01-10-1996

Organisme emissor
:   Conselleria d'Economia i Hisenda

Tipus de document
:   Ordre

ORDRE d'1 d'octubre de 1996, de la Conselleria d'Economia i Hisenda, per la qual es regulen les operacions de tancament de l'exercici de 1996, en relació amb la comptabilitat de la Generalitat Valenciana. [96/A3469]  
La regulació de les operacions sobre comptabilitat de les despeses i ingressos públics de fi d'aquest exercici i les subsegüents de la seua liquidació, concretant la data d'assenyalament d'havers, fa que caiga dictar les instruccions oportunes.  
Per aixo,  
ORDENE  
1. Assenyalament d'havers en el mes de desembre  
1.1 Els havers i la paga extraordinaria corresponent al mes de desembre seran satisfets conjuntament a partir del dia 20 d'aquest mes.  
Les alteracions i les incidencies del capítol primer, que tinguen entrada en les intervencions delegades fins al dia 11 de desembre, seran comptabilitzades per aquestes fins al dia 16 com a màxim.  
2. Aplicació pressupostària d'ingressos  
2.1 Independentment de complir el que disposa el Decret 105/1992, de 6 de juliol, sobre recaptació de les taxes, preus públics i sancions de la Generalitat Valenciana i l'Ordre de 26 de febrer de 1993, per la qual es desplega el decret esmentat, quant a la recaptació efectuada en el mes de desembre, el dia 31, acabat l'arqueig d'aquest dia, es transferirà del compte de tributs cedits al de disposició de la Generalitat Valenciana la recaptació haguda fins a aquest dia i les intervencions delegades dels serveis territorials comptabilitzaran els ingressos transferits.  
2.2 En els serveis centrals de les distintes conselleries que queden pendents de formalitzar ingressos, tramitaran els documents propostes fins al dia 26 de desembre, data en que hauran de tenir entrada junt amb els seus justificants en la intervenció delegada, sense perjudici del que disposa l'apartat 6.2.  
3. Prevencions sobre quantitats "a justificar"  
Les propostes de despesa "a justificar" (fases ADOKJ i OKJ) podran realitzarse fins al dia 16 d'octubre i tenir entrada en les intervencions delegades, com a màxim, fins al dia 21 següent.  
Atesa la ineludible obligació de rendir comptes dels fons lliurats "a justificar", independentment de la data del lliurament, tant els comptes justificats com els fons lliurats i no invertits hauran de ser presentats en les intervencions delegades fins al dia 13 de desembre.  
4. Expedició i tramitació de documents comptables relatius al pressupost de despeses  
4.1 Els serveis centrals de gestió de les distintes conselleries podran proposar els documents comptables de la forma següent:  
a) Documents en fase RC, RA, A, RC/, RA/ i A/, fins al 21 d'octubre, i hauran de tenir entrada, com a maxim, en les intervencions delegades, fins al 28 del mateix mes. No obstant aixo, aquests terminis no afectaran les autoritzacions i els compromisos de despeses d'abast plurianual, que tinguen per finalitat atendre inversions reals o transferències de capital, i aquelles despeses el credit que financen les quals ,és, en tot o en part, de caracter finalista, considerant que el termini màxim per a la proposta d'aquestes sera l'11  
de desembre, i hauran de tenir entrada en les intervencions delegades, fins al 13 del mateix mes.  
b) Documents en fase AD, D, ADO, DO, ADOK, AD/, D/,ADO/, DO/ i ADOK/, fins a l'11 de desembre, llevat de les reposicions a les unitats de despeses de caixa fixa i dels que tinguen per objecte comptabilitzar la gestió de les despeses afectades totalment o parcialment pel finançament de fons europeus, que sera fins al 20 d'aquest mes, i hauran de tenir entrada, com a maxim, en les intervencions delegades, fins al 13 i 23 respectivament.  
c) No obstant el que diu l'apartat a), el termini per a proposar,els distints serveis de les conselleries, documents comptables en fases RC/, RA/ i A/, sera fins a l'11 de desembre, en els únics casos en que la finalitat de la seua tramitació siga poder comptabilitzar documents en fase AD, per als quals aquests estaven expressament reservant crèdit.  
Els romanents de caixa fixa utilitzables fins al 31 de desembre, sols podran destinar-se a despeses de les que recullen els articles 1 i  
2 del Decret del Consell 1/1989, de 16 de gener, i per tant no validables, atesa la seua imputació i reposició a l'exercici següent.  
Transitoriament, des de l'entrada en vigor d'aquesta ordre, si per imperatius de contractació administrativa s'han iniciat subhastes, concursos o concurrencia de licitació per a adjudicació directa, atés que els contractes poden subscriure's amb un termini màxim de 30 dies comptats a partir de la recepció de la resolució d'adjudicació de l'obra, bé, o servei, podran ser objecte de la tramitació oportuna dins dels terminis assenyalats en el document D, i aquest quedara provisionalment justificat amb copia de la resolució d'adjudicació, estampillant com cal els documents amb la llegenda "provisionalment justificat amb copia de resolució d'adjudicació".  
El contracte sera posteriorment incorporat al document D i s'adjuntarà, necessariament, al primer pagament que es tramite o obligació que es reconega.  
Queden exclosos del que assenyalen els paràgrafs anteriors, les autoritzacions i els compromisos de despeses d'abast plarianual que tinguen per finalitat atendre inversions reals o transferencies de capital, si abans del 15 d'octubre, i amb estricte compliment del que disposa l'article 29 de la LHPGV, les parts no han subscrit el contracte administratiu o conveni o l'organ competent no ha dictat resolució o acord de concessió de la subvenció.  
4.2 Podràn tramitar-se documents comptables en fases de reconeixement d'obligacions i propostes de pagament O, OK i K, exclusivament, fins al 18 de desembre, i hauran de tenir entrada en les intervencions delegades, justificades com cal, com a màxim el 23 del mateix mes.  
4.3 Els documents que el 31 de desembre representen reconeixement d'obligacions i estiguen pendents de pagament, tindran la consideració de resultes de 1996.  
5. Relació nominal de creditors  
La Intervenció General formarà relacions nominals de creditors en les quals es detallaran totes les obligacions en fases O i K, el pagament de les quals no hagués estat proposat ni ordenat el 31 de desembre.  
Dins de cada relació els documents figuraran classificats per seccions, serveis, capítols, articles, subconceptes i programes amb el detall següent: número d'assentament, número de document, tercer, descripció, import i total per secció.  
6. Tramitació d'expedients de modificació de credit  
6.1 S'estableix el dia 15 d'octubre com a data límit per a la recepció en la Direcció General de Pressupostos i Tresor de propostes de modificació pressupostària. Aquesta data no s'aplicarà a les propostes que donen cobertura a obligacions d'exercicis tancats, a aquelles que inicie d'ofici la Conselleria d'Economia i Hisenda i les que corresponen el seu finançament a fons finalistes.  
Els documents comptables que es deriven directament de l'execució d'expedients de modificació pressupostaria, autoritzats després de la publicació d'aquesta ordre, no estaran subjectes als terminis a que fa referència l'article 4 d'aquesta, sempre que no ultrapassen, com a data límit, el 30 de novembre.  
Atés que el sistema operatiu de la comptabilitat de la Generalitat Valenciana, no permet la comptabilització de les excepcions recollides en el paràgraf anterior, els interventors delegats als quals els siguen presentats, pels centres gestors de les conselleries on estiguen destinats, aquests tipus d'expedients, hauran de dirigir-se a la Intervenció General a l'efecte que els done accés a la comptabilitat per a poder formalitzar aquestes contraccions de despesa.  
6.2 Abans del 20 de desembre, en relació amb les despeses finançades amb fons finalistes, i considerant el procediment de tramesa i justificació a que estan subjectes, les conselleries que les gestionen hauran de trametre la relació de saldos disponibles i d'autorització que no s'hagen d'executar en el que resta d'exercici, perque s'hi puguen realitzar els ajustaments comptables necessaris, i així evitar desajustaments temporals entre els ingressos finalistes i les despeses afectades per aquells.  
7. De les formalitzacions  
La Intervenció General, per conducte de les seues intervencions delegades, tramitara totes les formalitzacions que calguen en aquells suposits d'errades en els documents de proposta, sempreque les disponibilitats pressupostaries ho permeten.  
8. Continua sent d'aplicació la Instrucció de 25 de setembre de 1995, de la Intervenció general, per la qual s'estableix la forma en que han de comptabilitzar-se aquelles obligacions de tracte successiu o de naturalesa anàloga, el naixement efectiu de les quals haja de produir-se entre els dies 19 i 31 de desembre.  
9. Del desplegament d'aquesta ordre  
S'autoritza la Intervenció General a dictar les instruccions que  
siguen necessaries per a l'aplicació del que disposa aquesta ordre.  
Valencia, 1 d'octubre de 1996  
El conseller d'Economia i Hisenda,  
JOSÉ LUIS OLIVAS MARTINEZ